Die wêreld in foto’s – 29 Januarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Man staan Maandag reg in die middel van die pad in die winkeldistrik van Ginza in Tokio. (Foto: Shizuo Kambayashi, AP) Die Israelse president, Reuven Rivlin, regs, en sy Griekse eweknie, Prokopis Pavlopoulo, inspekteer die presidensiële erewag gedurende ŉ verwelkomingseremonie in Athene, Griekeland. Rivlin is op ŉ amptelike besoek van drie dae in dié land en sal ŉ spesiale seremonie op Internasionale Herinneringsdag van die Joodse volksmoord (Holocaust) bywoon. (Foto: Thanassis Stavrakis, AP) Die Afgaanse president, Ashraf Ghani, en Indonesiese president, Joko Widodo, skud blad voor hul amptelike vergadering by die Presidensiële Paleis in Kaboel, Afganistan. (Foto: Massoud Hossaini, AP) ŉ Afgaanse vrou verlaat Maandag die toneel van ŉ aanval by die Marshal Fahim Akademie in Kaboel, Afganistan. Militante van die Islamitiese Staat het ŉ aanval geloods op Afgaanse soldate wat wag gestaan het voor dié akademie. Tien troepe is dood en 16 beseer in dié aanval. (Foto: Rahmat Gul, AP) Die Japanese kuswag-skip Tsugaru (PLH02) en helikopters van die Maleisiese Maritieme Agentskap gedurende ŉ gesamentlike oefening tussen dié twee agentskappe by Kuantan, Maleisië. (Foto: Malaysian Maritime Enforcement Agency, AP)